VŠETCI TO VEDIA
(Španielsko / Francúzsko / Taliansko , 2018, 132 min, Asghar Farhadi)
Krásna Laura prichádza do rodného Španielska na svadbu svojej sestry. Bujarú oslavu v kraji slnečných viníc však naruší zmiznutie jedného z hostí. Čoskoro sa ukáže, že pod povrchom driemu staré krivdy a tajomstvá, ktoré mali zostať zabudnuté. Najslávnejší filmový pár súčasnosti Penélope Cruz a Javier Bardem excelujú v hlavných úlohách dávnych milencov, medzi ktorými to nikdy neprestalo iskriť. Psychologický thriller dvojnásobného držiteľa Oscara Asghara Farhadiho bol otváracím filmom festivalu v Cannes.
Vstupné: 5 €
18. júnutorok 21.30
-
FILM5 €
-
Letné kino na amfiteátri: VŠETCI TO VEDIA
VŠETCI TO VEDIA
19. júnstreda 21.30
-
FILM5 €
-
Letné kino na amfiteátri: TERORISTKATERORISTKA(Česko, 2019, 95 min, Radek Bajgar)Hlavnou hrdinkou čiernej komédie Teroristka je Mária (Iva Janžurová), učiteľka na dôchodku, ktorá si jedného pekného dňa povie, že už si nechce pripadať ako krava, a keď jej proti arogantnému pôvodcovi lokálneho zla (Martin Hofmann) nepomôže ani starostka (Tatiana Vilhelmová), zoženie si zbraň a rozhodne sa urobiť to, čo väčšinu z nás občas napadne, ale hneď tú myšlienku vytesníme. Veľmi skoro však zistí, že ako je vražda zložitá morálne, je rovnako zložitá aj logisticky – napriek tomu, že jej bývalý žiak, momentálne v podmienke (Pavel Liška), jej dáva cenné životné rady: "Kriminalita len vyzerá jednoducho, pani učiteľka, ale potom sa vždy niečo poserie."Vstupné: 5 €
20. júnštvrtok 21.30
-
FILM5 €
-
Letné kino na amfiteátri: MUŽI V ČIERNOM: GLOBÁLNA HROZBAMUŽI V ČIERNOM: GLOBÁLNA HROZBA
(USA, 2019, F. Gary Gray)
Muži v čiernom odnepamäti chránia našu Zem pred vesmírnou háveďou. V novom dobrodružstve však stoja proti hrozbe, s akou sa ešte nestretli: zradcovi v ich vlastných radoch.
Vstupné: 5 €
Uvádzame v pôvodnom znení so slovenskými titulkami.
21.júnpiatok 21.00
-
INÉ7 €
-
AFRIKA NA PIONIERI
Oprášili sme staré Pioniere s obsahom poldecáka a splnili sme si sen. Teraz chceme vidieť Afriku. Poďte do toho s nami!
22. júnsobota 21.30
-
FILM5 €
-
Letné kino na amfiteátri: PODFUKÁRKY
PODFUKÁRKY
(USA, 2019, 94 min, Chris Addison)
Svet je plný bohatých, skazených a sebaistých mužov. A presne takých milujú hrdinky komédie PODFUKÁRKY. Okúzľujúcej Angličanke Josephine (Anne Hathaway) a trošku neohrabanej Američanke Penny (Rebel Wilson) totiž nejde o lásku, ale len a len o peniaze...veľa peňazí. Tieto dve podvodníčky sú jasným dôkazom, že ženské pokolenie netreba podceňovať v nijakom povolaní. Dokonalá profesionálka sa po náhodnom stretnutí vo vlaku podujme zasvätiť nadšenú amatérku do tajov zvádzania a okrádania mužov. S vypätím všetkých síl a po sérii neuveriteľných zážitkov sa Josephine podarí z Penny vykresať kolegyňu na úrovni, síce trošku nekonvenčnú, ale zato s obrovským potenciálom. A zrazu sa zo žiačky stáva vážna konkurentka. Ktorá z nich bude nakoniec úspešnejšia?
Vstupné: 5 €
Uvádzame v pôvodnom znení so slovenskými titulkami.
25. júnutorok 21.30
-
FILM5 €
-
Letné kino na amfiteátri: ZELENÁ KNIHA
ZELENÁ KNIHA
(USA, 2018, 130 min, Peter Farrelly)
Bývalý vyhadzovač a drobný podvodníček Tony "Pysk" Vallelonga má medzi newyorskými Talianmi povesť chlapíka, ktorý dokáže vyriešiť každú šlamastiku. Slávny černošský klavirista Dr. Don Shirley si ho preto najíma ako vodiča a bodyguarda na turné po divokých štátoch amerického Juhu 60. rokov. Tony je horkokrvný, nie príliš vzdelaný, ale o to šikovnejší. Nadovšetko miluje svoju ženu a vyprážané kurčatá. Dr. Don je jeho protikladom: kultivovaný génius jemných mravov a pevných zásad. Aby spoločne prekonali nástrahy, musia si k sebe obaja tvrdohlaví muži nájsť cestu skrz predsudky a humorné prešľapy.
Originálna komédia Zelená kniha získala tri Zlaté glóbusy. Režisér Peter Farrelly (Blbý a blbší; Ja, moje druhé ja a Irena; Niečo na tej Mary je) sa inšpiroval príbehom skutočného priateľstva a natočil jeden z najdojemnejších aj najvtipnejších filmov roku 2018.
Vstupné: 5 €
Uvádzame v pôvodnom znení so slovenskými titulkami.
26. júnstreda 21.30
-
FILM5 €
-
Letné kino na amfiteátri: TRHLINA
TRHLINA
(Slovensko, 2019, 111 min, Peter Bebjak)
Nezamestnaný absolvent Igor objaví záznamy výpovedí psychiatrického pacienta Waltera Fischera. Ten pred sedemdesiatimi rokmi záhadne zmizol v pohorí Tribeč, a keď sa po vyše dvoch mesiacoch rovnako záhadne objavil, mal na tele čudné popáleniny a zranenia. Bol dezorientovaný, nedokázal vysvetliť, čo sa mu stalo, už nikdy sa nespamätal. Igor pátra ďalej a s údivom zisťuje, že Fischerov prípad nie je ojedinelý – zmienky o tajomnom miznutí ľudí v tomto pohorí siahajú hlboko do histórie. Hrôzostrašných prípadov pribúda. Igor s priateľkou Miou, konšpirátorom Andrejom a tvrdým skeptikom Dávidom preniká čoraz hlbšie a odhaľuje skutočnosti, ktoré sú oveľa desivejšie, než akákoľvek fantázia. Vyberú sa na výpravu priamo do tribečských lesov, kde zažijú čosi vymykajúce sa chápaniu. Spočiatku nevinné pátranie sa končí tragicky. Toto tajomstvo má totiž príšerne ostré zuby.
Vstupné: 5 €
27. júnštvrtok 21.30
-
FILM5 €
-
Letné kino na amfiteátri: X-MEN: DARK PHOENIX
X-MEN: DARK PHOENIX
(USA, 2019, 114 min, Simon Kinberg)
Keď skupina X-Menov vyrazí na celkom rutinnú záchrannú misiu na obežnú dráhu k ohrozenej posádke raketoplánu, zdá sa, že majú všetko pod kontrolou a operácia prebieha bez problémov. Ale zdanie klame. Jean Grey (Sophie Turner) je zasiahnutá neznámou a smrtiacou vesmírnou silou, ktorá ju premení v jedného z najsilnejších mutantov. Jean musí zápasiť nielen so svojou novo nabitou a nestabilnou silou, ale aj so svojimi osobnými démonmi.
Postupne sa dostáva do desivej špirály a stráca nad sebou kontrolu. Navyše jej myslenie začína ovplyvňovať tajomná postava (Jessica Chastain), ktorá prichádza s nebezpečnými návrhmi na využitie jej ničivej sily. Grey sa mení na Dark Phoenix a stáva sa hrozbou nielen pre svojich teraz už bývalých priateľov z radov mutantov, ale pre celú planétu. X-Meni tak musia čeliť svojmu najbližšiemu a najničivejšiemu nepriateľovi.
Vstupné: 5 €
Uvádzame v pôvodnom znení so slovenskými titulkami.
28. júnpiatok 21,30
-
FILM5 €
-
Letné kino na amfiteátri: ANNABELLE 3: NÁVRAT
ANNABELLE 3: NÁVRAT
(USA, 2019, Gary Dauberman)
Annabelle 3 je tretím pokračovaním veľmi úspešnej hororovej série scenáristu a producenta Jamesa Wana, v ktorom sa opäť stretávame s nechválne známou bábikou prvýkrát predstavenou vo filme V zajatí démonov. Ed a Lorraine Warrenovci kedysi bezpečne uložili démonmi posadnutú bábiku za posvätené sklo v miestnosti s ďalšími artefaktami zla a pozvali kňaza, aby úkryt zapečatil požehnaním. Kto mohol ale tušiť, že Annabelle prebudia zlý duchovia v blízkosti a svet zažije ďalší desivý útok temných síl.
Vstupné: 5 €
Uvádzame v pôvodnom znení s českými titulkami.
29. júnsobota 21.30
-
FILM5 €
-
Letné kino na amfiteátri: YESTERDAY
YESTERDAY
(Veľká Británia, 2019, 112 min, Danny Boyle)
Nie veľmi úspešný pesničkár Jack (Himesh Patel) chce zavesiť gitaru na klinec. Jeho pesničky nikto nepočúva okrem jeho najlepšej kamarátky Ellie (Lily James). Všetko sa zmení keď ho počas záhadného globálneho zatmenia zrazí autobus. Zatmenie okrem iného spôsobí hudobnú katastrofu. Na párty, ktorú pre neho pripravili priatelia na počesť uzdravenia si zabrnká legendárnu pieseň Yesterday od Beatles. Notoricky známu melódiu nikto nespozná, priatelia sa tvária, akoby jednu z najznámejších piesní všetkých čias počuli prvýkrát v živote. Mohol by to byť nepodarený vtip, ale vyhľadávanie v googli sa chová rovnako. O Beatles nie je ani zmienky, ako keby nikdy neexistovali. Jack vycíti svoju príležitosť. Stačí, keď si vybaví všetky hity legendárnych Chrobákov z Liverpoolu, a svet mu hneď bude ležať pri nohách. A ono to funguje! Dokonca tak dobre, že aj slávny Ed Sheeran (hrá vo filme seba samého), ktorý vezme Jacka ako predskokana na svoje turné, uzná, že tento chlapec odnikiaľ je oveľa talentovanejší než je on sám. Radosť Jackovi kazia len dve "maličkosti" – vedomie, že sa dopúšťa celosvetového podvodu, a strata najlepšej priateľky Ellie. Tá má pocit, že by ho mala konečne prestať milovať, keďže jej láska je jednostranná, a so zlomeným srdcom ho pošle do L. A. natočiť najlepšiu platňu všetkých čias. Lenže keď spievate o tom, že k životu stačí iba láska ("All you need is love"), môže vám to zrazu dosť zmeniť vaše priority.
Vstupné: 5 €
Uvádzame v pôvodnom znení so slovenskými titulkami.
3.júlstreda 21.00
-
KONCERT15 €
-
OLYMPIC TOUR 2019
Otvorenie brán: 18:00 hod.
Predkapela: Galdiátor
Cena vstupeniek sa bude zvyšovať!
Koncert sa uskutoční za každého počasia.
6.júlsobota 16.00
-
KONCERT30 €
-
Arakain + Lucie Bílá + hostia
Niekoľkonásobná česká zlatá aj strieborná slávica, najpopulárnejšia česká speváčka Lucie Bílá, ako je všeobecne známe, začínala v rockovej kapele. Jej domovskou kapelou predtým, ako boli tiež známi, bola pražská dnes už legenda ARAKAIN. Ich cesty sa rozišli v polovici 80-tych rokov a každý si "vypestoval" svoju úctyhodnú kariéru.
Avšak po rokoch prišlo volanie rocku a Lucie niekoľko rokov odohráva s Arakainom špeciálne koncerty, ktoré majú skvelú návštevnosť v Čechách a pokiaľ sa zjavia na Slovensku, tak aj u nás. Tento rok u nás bol ohlásený jediný koncert kapely a Lucky v Námestove, avšak Lucie nečakane náhle ochorela a Arakain odohrali svoj set bez nej, pre 4600 platiacich fanúšikov !!!
Pre rok 2019 sa nám podarilo vychytiť posledný možný víkendový koncert Arakainu s Luckou vôbec, takže začiatkom júla vystúpi toto zoskupenie exkluzívne – udalosť bude na banskobystrickom amfiteátri.
Keďže vieme, že koncert bude obohatený aj jednou obrovskou a známou skupinou z Anglicka, bude spolu s ďalšími hosťami skvelým mixom pre viac typov fanúšikov. Ale napriek tomu vstupné začína na 20-tich €urách, čo treba využiť do Vianoc. Potom sa bude vstupné dvíhať.
9.augustpiatok 18.00
-
KONCERTod 20 €
-
KANDRÁČOVCI + KOLLÁROVCI
KANDRÁČOVCI – MEGA TURNÉ OPEN AIR 2019!
Kandráčovci vyrážajú na svoje životné turné, na ktorom zaznejú ich najväčšie hity a ešte oveľa viac!
MEGA TURNÉ OPEN AIR 2019 zavíta do dvadsiatich rôznych kútov Slovenska počas leta 2019 a svojim rozsahom a kapacitou sa môže stať najväčším turné, aké kedy na Slovensku vôbec vzniklo. Všetky koncerty sa odohrajú pod holým nebom a spestrené budú návštevou rôznych hudobných hostí, ktorých mená vám budeme postupne prezrádzať. Unikátna bude aj nová show plná svetelných efektov, podporená pyrotechnikou, kvalitným zvukom a zložená výlučne z najväčších hitov KANDRÁČOVCOV, ktoré zaručene roztancujú a rozospievajú celé publikum.
Hity skupiny KANDRÁČOVCI :
HEJ, SOKOLY! - https://www.youtube.com/watch?v=R34LYNQDPmM
DVA DUBY - https://www.youtube.com/watch?v=JB0-yCY9Yds
NA KOSTOLNEJ VEŽI - https://www.youtube.com/watch?v=3UVzpoztmAU
NA KRÁĽOVEJ HOLI (live) - https://www.youtube.com/watch?v=9y6scZJVYjI
ŠALENY VÝCHOD - https://www.youtube.com/watch?v=LijVdRzphCI
PROGRAM :
18.00 otvorenie areálu
18.30 – 19.30 SOKOLY hrajú najväčšie ľudové hity
20.00 – 22.00 KANDRÁČOVCI a hostia
ZĽAVA:
- deti do 6 rokov ZADARMO - sedenie na kolenách rodičov
- ZŤP vozíčkar/doprovod ZADARMO
28.auguststreda 20.00
-
DIVADLOod 29,90 €
-
NABUCCO OPEN AIR TOUR 2019
Jedinečný zážitok z operného umenia, nádherných kulís a kostýmov si budete môcť dopriať milovníci tejto opery v rôzných kútoch Slovenska. V predstavení vystúpia špičkoví operní umelci z Talianska, Ruska, USA, Českej republiky a Bulharska. Zbor spolu s orchestrom tvorí takmer 120 účinkujúcich! V Nabuccovi zhudobnil Verdi biblický námet zo Starého zákona: Babylončania pod vedením kráľa Nabuchodonozora (Nabucca) vtrhnú do Jeruzalema, zničia Šalamúnov chrám a židovský národ odvlečú do zajatia. Boh Židov Jehova však potrestá kráľa tým, že na neho zošle šialenstvo. Nabucco, ktorý musel čeliť aj intrigám svojej domnelej dcéry Abigail napokon rozpozná svoju vinu, uzná silu a veľkosť boha Jehovu a vráti Židom slobodu. Sila tohto diela spočíva najmä v pôsobivých masových scénach a zborových výstupoch. Dodnes je populárny "Zbor Židov", ktorý sa v dobe vzniku opery stal vyjadrením túžby talianského národa po nezávislosti.
Sólisti opery NABUCCO
Abigaile - Valerie Vaygant
Nabucco - Richard Haan
Zacharias - František Zahradníček
Ismael - Nikolaj Višňakov
Velekněz (Il Gran Sacerdotte) - Sergej Nikitin
Abdallo - Tomáš Christian Brázda
Anna - Michaela Katráková
dirigent a dramaturgia - Miloš Formáček
21.12.2019sobota o 16.30
-
ARCHÍV4/5 €
-
VIANOCE NA AMFITEÁTRI - MRÁZIK
O.Z. za! amfiteáter pozýva v sobotu 21. decembra o 16.30 hod na banskobystrický amfiteáter Paľa Bielika, kde už po piatykrát pripravilo VIANOCE NA AMFITEÁTRI. Predvianočná sobota, kapustnica a punč zostávajú istotou, čo sa týka filmu, tento rok sa bude premietať klasika, film Mrázik, a to z pôvodného 35 mm filmu.
Mrázik
Sovietsky zväz, 1964, 79 min
Réžia: Alexander Rou
Scenár: Nikolaj Erdman
Kamera: Dmitrij Surenskij
Hrajú: Alexandr Chvylja, Natalja Sedych, Eduard Izotov, Inna Čurikova, Georgij Milljar, Věra Altajskaja, Pavel Pavlenko, Michail Janšin, Taťjana Peltcer, Anastasija Zujeva, Taťjana Jukina, Lev Potěmkin, Olga Jukina, Anatolij Kubackij, Varvara Popova, Valentin Brylejev, Margarita KorabelnikovaLegendárna ruská rozprávka o pracovitej Nastenke, statočnom, ale samoľúbom Ivanovi a láske, ktorá si poradí so zlou macochou rovnako ako s čarovným kúzlom mrazivej barly.
Bolo-nebolo, žil kedysi starček, ktorý mal milú a pracovitú dcéru Nastenku. Lenže si vzal zlú ženu, ktorá ich oboch týrala rovnako ako jej rozmaznaná dcéra Marfuša. A pretože Marfuša veľa krásy nepobrala, tým viac macocha nenávidela pôvabnú Nastenku a premýšľala, ako sa jej zbaviť. Nakoniec ju jednej krutej zimy vyhnala do lesa a dúfala, že tam zmrzne, alebo ju zožerú vlci. V lese sa našťastie staral o zasnežené stromy kúzelný Mrázik, strážca zimného lesa, cár metelice a búrky. A ten, pretože bol spravodlivý, pomohol Nastenke a postaral sa o ňu. V rovnaký čas, avšak na inom mieste, vydal sa do sveta fešák a silák Ivan. Lúpežníkov premohol, s ježibabou si poradil, ale Dedka Hríbika urazil, takže sa stal medveďom a musel konať dobré skutky, aby získal späť ľudskú tvár. Však to všetko dobre poznáme, veď s touto rozprávkou sa na televíznych obrazovkách stretávame rok čo rok vyše päťdesiat rokov.